Iacobus Bonfrerius
Iacobus Bonfrerius sive Jacques Bonfrère, natus die 12 Aprilis 1573 in Dinant et mortuus die 9 Maii 1642 Turnaci, fuit philosophus et theologus romano-catholicus. Docuit philosophiam et theologiam et linguam Hebraicam. Ad complures libros Testamenti Veteris scripsit commentationes; edere etiam curavit librum Graecum Eusebii Pamphili, Latine ab Hieronymo versum, cuius titulus est Onomasticon urbium et locorum sacrae scripturae.